У аднаго чалавека ўсё ў жыцці руйнавалася. На працы непаладкі, сям’я развальваецца, у дачкі з вучобай не ладзіцца. Доўга разважаў, што яму зрабіць? І тады вырашыў пайсці да манаха-мудраца, каб той даў параду. І манах даў яму такую параду: “Напішы на картцы словы: “ТАК БУДЗЕ НЕ ЗАЎСЁДЫ!” і змясці іх на дзвярах свайго пакоя, каб кожны дзень мець іх перад вачыма, і ўбачыш, як усё зменіцца”. Чалавек так і зрабіў. Прайшоў некаторы час і сапраўды ўсё наладзілася. Знайшоў добрую працу, у дачкі ўсё палепшала ў вучобе, з жонкай сталі цудоўныя адносіны.